rejauldu/bengali-wikipedia huggingface dataset:
লোহাগড়া উপজেলা বাংলাদেশের নড়াইল জেলার একটি প্রশাসনিক এলাকা।   অবস্থান ও আয়তন  লোহাগাড়া উপজেলার মোট আয়তন . উত্তরে মাগুরা জেলার মহম্মদপুর উপজেলা, দক্ষিণে কালিয়া উপজেলা, পূর্বে ফরিদপুর জেলার বোয়ালমারী উপজেলা, আলফাডাঙ্গা উপজেলা, গোপালগঞ্জ জেলার কাশিয়ানী উপজেলা ও গোপালগঞ্জ সদর উপজেলা, পশ্চিমে নড়াইল সদর উপজেলা অবস্থিত।  প্রশাসনিক এলাকা এই উপজেলার ইউনিয়নগুলো হচ্ছে -   লোহাগড়া পৌরসভা  নলদী ইউনিয়ন  লাহুড়িয়া ইউনিয়ন  শালনগর ইউনিয়ন  নোয়াগ্রাম ইউনিয়ন  লক্ষীপাশা ইউনিয়ন  জয়পুর ইউনিয়ন  লোহাগড়া ইউনিয়ন  দিঘলিয়া ইউনিয়ন  মল্লিকপুর ইউনিয়ন  কোটাকোল ইউনিয়ন  ইতনা ইউনিয়ন  কাশিপুর ইউনিয়ন  জনসংখ্যার উপাত্ত  শিক্ষা লোহাগড়া উপজেলায় ৫ টি কলেজ, ৩৪ টি মাধ্যমিক বিদ্যালয়, ৩ টি নিম্ন মাধ্যমিক বিদ্যালয়, ১৫৫ টি প্রাথমিক বিদ্যালয় এবং ৮ টি মাদ্রাসা রয়েছে। এবং রামনারায়ন পাবলিক লাইব্রেরি (1901) নামে একটা লাইব্রেরি আছে  ১৯০২ সালে প্রতিষ্ঠিত লোহাগড়া পাইলট উচ্চ বিদ্যালয়। বিদ্যালয়ের প্রতিষ্ঠাতা রায় বাহাদুর জদুনাথ মজুমদার। শতবর্ষ প্রচীন বিদ্যালয়টি এই অঞ্চলের মানুষকে সমৃদ্ধ করে চলেছে।  রায় বাহাদুর জদুনাথ মজুমদার এই অঞ্চলের অন্যতম শিক্ষানুরাগী ব্যক্তি ছিলেন। তিনি একাধারে রাম নারায়ণ পাবলিক লাইব্রেরি, লোহাগড়া পাইলট উচ্চ বিদ্যালয়, লোহাগড়া আদর্শ মহাবিদ্যালয় এবং লোহাগড়া গার্লস হাইস্কুল প্রতিষ্ঠা করেন।   নদ-নদী  লোহাগড়া উপজেলায় অনেকগুলো নদী রয়েছে। নদীগুলো হচ্ছে নবগঙ্গা নদী ও মধুমতি নদী।  ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯০, । ইছামতির বিল   বিখ্যাত ব্যক্তিত্ব   আবদুল জলিল শিকদার মাশরাফি বিন মর্তুজা -ক্রিকেটার ও বাংলাদেশ জাতীয় ক্রিকেট দলের অধিনায়ক। তিনি একজন সাংসদ শহীদ বীরশ্রেষ্ঠ নূর মোহাম্মদ মিয়া   আরও দেখুন   নড়াইল জেলা  খুলনা বিভাগ  বাংলাদেশের উপজেলাসমূহ   তথ্যসূত্র   বহিঃসংযোগ    বিষয়শ্রেণী:লোহাগড়া উপজেলা বিষয়শ্রেণী:নড়াইল জেলার উপজেলা বিষয়শ্রেণী:১৮৬১-এ ব্রিটিশ ভারতে প্রতিষ্ঠিত
অধ্যাপক ডা.তপনকুমার লাহিড়ী (সংক্ষেপে ডা. টি কে লাহিড়ী নামে পরিচিত) হলেন উত্তর প্রদেশ রাজ্যে বসবাসকারী একজন খ্যাতনামা ভারতীয় বাঙালি কার্ডিওথোরাসিক সার্জন, মেডিকেল একাডেমিক তথা চিকিৎসা শিক্ষাবিদ এবং লেখক   তিনি বেনারস হিন্দু  বিশ্ববিদ্যালয়ের ইনস্টিটিউট অফ মেডিকেল সায়েন্সের কার্ডিওথোরাসিক সার্জারি বিভাগের একজন শল্যচিকিৎসক এবং  প্রাক্তন প্রধান অধ্যাপক  চিকিৎসার ক্ষেত্রে বিশেষ অবদানের জন্য ভারত সরকার তাকে ২০১৬ খ্রিস্টাব্দে দেশের চতুর্থ সর্বোচ্চ বেসামরিক সম্মান পদ্মশ্রী  প্রদান করে।    জীবনী  তপনকুমার লাহিড়ীর জন্ম ১৯৪১ খ্রিস্টাব্দের ৩ জানুয়ারি   ব্রিটিশ ভারতের কলকাতায়। কলকাতার মেডিকেল কলেজ ও হাসপাতাল থেকে এমবিবিএস পাশের পর চিকিৎসা বিজ্ঞানে উচ্চ শিক্ষা লাভের জন্য তিনি ইংল্যান্ডে যান। ১৯৬৯ খ্রিস্টাব্দে কার্ডিয়াক সার্জারিতে এফআরসিএস এবং ১৯৭২ খ্রিস্টাব্দে থোরাসিক সার্জারিতে এমসিএইচ ডিগ্রি লাভ করেন। দেশে ফিরে ১৯৭৪ খ্রিস্টাব্দে ২৫০ টাকার বেতনে  কাশী হিন্দু বিশ্ববিদ্যালয়ের রিড়ারের পদে যোগ দেন। পরবর্তীতে বিশ্ববিদ্যালয়ের  ইনস্টিটিউট অফ মেডিকেল সায়েন্সে সহকারী অধ্যাপক, অধ্যাপক এবং কার্ডিওথোরাসিক সার্জারি বিভাগের প্রধান হন।  চিকিৎসকের পেশায় যুক্ত হয়ে, দরিদ্রদের সহায়তার জন্য বিবাহ না করে তিনি নিজেকে সম্পূর্ণভাবে মানুষের সেবায় নিয়োজিত করেন।   ২০০৩ খ্রিস্টাব্দে অবসর গ্রহণের পর,  তিনি  প্রতিষ্ঠানে দীর্ঘ আট বৎসর প্রফেসর  ইমেরিটাস নিযুক্ত হলেও কোন বেতন গ্রহণ করেন নি। এমনকি ১৯৯৪ খ্রিস্টাব্দ হতেই তিনি বেতনের পুরোটাই দরিদ্রের জন্য দান গেছেন। নিজের  সহজ সরল জীবন যাত্রায় এবং কেবলমাত্র দুবেলা আহারের জন্য  প্রয়োজনীয় ন্যূনতম  পরিমাণ রেখে পেনশনের বাকি অর্থ বিশ্ববিদ্যালয়ের তহবিলে দিয়ে দেন যাতে  সেখানকার দরিদ্রেরা এটি থেকে উপকৃত হতে পারে।    বিদেশ তাকে প্রলুব্ধ করতে পারে নি ডাক্তার লাহিড়ী আনুষ্ঠানিক অবসরের পরও  যুক্তরাষ্ট্রের অনেক খ্যাতনামা হাসপাতালে কাজের আমন্ত্রণ পান, কিন্তু তিনি তা গ্রহণ করেন নি। তিনি দরিদ্র মানুষের সেবার জন্য কখনো বারাণসী হিন্দু বিশ্ববিদ্যালয় ছেড়ে যান নি। বরং অবসরের পরওমদনমোহন মালব্যের আদর্শে গড়া প্রতিষ্ঠানে নিয়মকরে সকাল ছ’টায় পায়ে হেঁটেই হাসপাতালে পৌঁছে যান। তিন ঘন্টা কাজ করে ফেরেন এবং রুটিন মাফিক ঠিক সন্ধ্যায় আবারও উপস্থিত হন।  সময়ানুবর্তিতা অধ্যাপক লাহিড়ী অত্যন্ত সয়মনিষ্ঠ। নিজের দৈনন্দিন কাজ অপরের সাহায্য ব্যতীত নিজ হাতে করেন এবং ঘড়ি ধরেই হাসপাতালে পৌঁছে যান, সময়ের বিলম্ব ঘটে না কখনো। এছাড়াও সময় অপচয় করে তিনি অযথা প্রভাবশালী  ব্যক্তিবর্গের ঘনিষ্ঠতা বা আনুকূল্য ইত্যাদি পছন্দ করেন না। সে কারণে, তিনি রাজ্যের মুখ্যমন্ত্রী বা দেশের প্রধান মন্ত্রীর সাক্ষাত সবিনয়েই প্রত্যাখ্যান করেন।  সম্মাননা  ভারত সরকার ২০১৬ খ্রিস্টাব্দে চিকিৎসার ক্ষেত্রে অসামান্য অবদানের জন্য তাকে পদ্মশ্রী দিয়ে সম্মানিত করে।  সম্মান লাভের পর তিনি ধন্যবাদ জানাতে বলেন -    আরো দেখুন    ইনস্টিটিউট অফ মেডিকেল সায়েন্সেস, বেনারস হিন্দু বিশ্ববিদ্যালয়   তথ্যসূত্র   বিষয়শ্রেণী:১৯৪১-এ জন্ম বিষয়শ্রেণী:ভারতীয় চিকিৎসাবিজ্ঞান লেখক বিষয়শ্রেণী:ভারতীয় শল্যচিকিৎসক বিষয়শ্রেণী:চিকিৎসায় পদ্মশ্রী প্রাপক বিষয়শ্রেণী:জীবিত ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি চিকিৎসক বিষয়শ্রেণী:বারাণসীর পণ্ডিত বিষয়শ্রেণী:অখিল ভারতীয় আয়ুর্বিজ্ঞান সংস্থান, নয়া দিল্লির প্রাক্তন শিক্ষার্থী
শান্তা (সংস্কৃত: शान्ता) হলেন হিন্দু মহাকাব্য রামায়ণের একটি চরিত্র। অযোধ্যাপতি দশরথ ও তার প্রধানমহিষী কৌশল্যার প্রথম সন্তান হলেন শান্তা। রাম, ভরত, লক্ষ্মণ এবং শত্রুঘ্নের জন্মের পিছনে শান্তা ও তার স্বামী ঋষ্যশৃঙ্গ মুনির অবদান আছে।  দশরথ ও কৌশল্যার মেয়ে হয়ে জন্মালেও অঙ্গরাজ রোমপাদ ও তার মহিষী বর্ষিণী (যে সম্পর্কে কৌশল্যার বোন) তাকে দত্তক নেয়। ঋষি বিভাণ্ডক ও অপ্সরা উর্বশীর পুত্র ঋষ্যশৃঙ্গকে বিবাহ করে শান্তা তার পালক পিতার রাজ্যকে খরামুক্ত করেন। পরবর্তীকালে শান্তা ও রাজা দশরথের অনুরোধে ঋষ্যশৃঙ্গ পুত্রকামেষ্টি যজ্ঞ করেন। যার ফলে কৌশল্যা ও দশরথের অন্য দুই স্ত্রী কৈকেয়ী ও সুমিত্রাও গর্ভধারণ করেন।  কথিত আছে বিভাণ্ডক মুনির তপস্যা ভঙ্গ করতে দেবরাজ ইন্দ্র অপ্সরা উর্বশীকে পাঠালে তিনি মুনিকে প্রেমজালে আবদ্ধ করেন ও মুনির ঔরসে উর্বশীর গর্ভে ঋষ্যশৃঙ্গ জন্মায়। পুত্রের জন্মের পর উর্বশী স্বর্গে ফিরে গেলে বিভাণ্ডকের মনে খুব ক্রোধ জন্মায়। তাই সে নিজের পুত্রকে নারীদের সংশ্রব থেকে দূরে রাখার জন্য এক নির্জন ও গভীর অরণ্যে প্রবেশ করেন। সেই থেকে ঋষ্যশৃঙ্গ একা বেড়ে ওঠে প্রকৃতির কোলে। রোমপাদ একবার এক ব্রাহ্মণকে অপমান করায় ব্রাহ্মণ  তাকে অভিশাপ দেয় যে, তার রাজ্যে খরা নেমে আসুক। তখন শান্তা অনেক অনুনয় করলে ব্রাহ্মণ বলেন যে জন্মের পরমূহুর্ত থেকে যে পুরুষ কোন নারীকে দর্শন করে নি সে যদি অঙ্গরাজ্যে এসে শান্তাকে বিবাহ করে তবেই বৃষ্টি নামবে। ফলে অনেক তপস্যা ও কষ্ট স্বীকার করে শান্তা ঋষ্যশৃঙ্গকে পরিণয় করে ও অবশেষে ব্রাহ্মণের অভিশাপ থেকে রাজ্যকে রক্ষা করেন। আবার এ কথাও লোকমুখে প্রচলিত আছে যে রাজা দশরথের ছেলে সন্তান না থাকায় তার দুঃখ ছিল। যদি ঋষ্যশৃঙ্গ পুত্রেষ্টি যজ্ঞ করে তবে পুত্র হবে।    তথ্যসূত্র  বিষয়শ্রেণী:রঘুবংশ বিষয়শ্রেণী:রামায়ণের চরিত্র বিষয়শ্রেণী:সূর্য রাজবংশ
আশুরহাট, ঝিনাইদহ জেলার শৈলকূপা উপজেলার একটি গ্রাম, যেটি অতিথি পাখির গ্রাম হিসাবে পরিচিত।  পাখির গ্রাম নামে পরিচিত  ঝিনাইদহ জেলার শৈলকুপা উপজেলা শহর থেকে প্রায় ১৪ কিলোমিটার দূরে নিত্যানন্দপুর ইউনিয়নে অবস্থিত আশুরহাট গ্রাম। বর্তমানে এই গ্রামটি “পাখির গ্রাম” নামে পরিচিত। আগে এটি ছিল একেবারেই সাধারণ একটি গ্রাম, কিন্তু ২০০৭ সালের শীতকালে এক ব্যতিক্রমী ঘটনার মাধ্যমে গ্রামের পরিচিতি পাল্টে যায়।সেই সময় এক ঝাঁক পরিযায়ী পাখি উপজেলার শামুকখোল গ্রামে একটি শিমুল গাছে বসতি গড়ে তোলে। ভোরবেলায় তারা খাদ্যের খোঁজে বের হয়ে যেত এবং সন্ধ্যা নামার আগেই একই গাছে ফিরে এসে রাত কাটাত। প্রতি শীতের শেষে তারা ফিরে যেত, আবারও পরের বছর একই স্থানে এসে জড়ো হতো। এভাবে নিয়মিত চলতে থাকে ২০১২ সাল পর্যন্ত।তবে ২০১৩ সালে পরিস্থিতি ভিন্ন হয়ে যায়। সেই বছর শীত শেষে আর তারা ফিরে যায়নি। বরং শিমুল গাছেই স্থায়ীভাবে বাসা বাঁধে, ডিম পাড়ে এবং দ্রুত তাদের সংখ্যা বাড়তে থাকে। এরপর আশেপাশের গাছেও তাদের দখল বাড়তে শুরু করে। কয়েক বছরের মধ্যেই গ্রামের গাছে গাছে ছড়িয়ে পড়ে অসংখ্য পাখির বাসা।প্রতি শীতে হাজার হাজার অতিথি পাখি এখানে ভিড় জমায়। তাদের কিচিরমিচির শব্দে পুরো গ্রাম মুখরিত হয়ে ওঠে। দেখতে বকের মতো লম্বা ঠোঁটের এই পাখিদের স্থানীয়রা “শামুকভাঙ্গা” নামে চেনে। দূর-দূরান্ত পাড়ি দিয়ে তারা এখানে আসে। আগে শীত শেষে ফিরে গেলেও সাম্প্রতিক বছরগুলোতে অনেক পাখি সারা বছর এখানেই থেকে যায়। তারা গাছে খড়কুটো দিয়ে বাসা বানায়, ডিম দেয় এবং প্রজন্মের পর প্রজন্ম ধরে গ্রামটিকে সত্যিকারের “পাখির গ্রাম” বানিয়ে তুলেছে।  পাখির সংখ্যা বর্তমানে অতিথি পাখির সংখ্যা আনুমানিক ৬–৭ হাজার। শুধু অতিথি পাখিই নয়—বিকেল হলে ডোবা, নালা ও আশেপাশে দেখা যায় আরও ৪–৫ হাজার দেশীয় পাখি যেমন—শালিক, ঘুঘু, বক ইত্যাদি। অবস্থান আশুরহাট গ্রামটি ঝিনাইদহ জেলার শৈলকূপা উপজেলার নিত্যানন্দপুর ইউনিয়নে অবস্থিত। পাখি অভয়ারণ্য ২০১৩ সালে, পাখি সুরক্ষার জন্য জেলা প্রশাসনের নির্দেশে উপজেলা প্রশাসন গ্রামটিকে পাখির অভয়ারণ্য হিসাবে ঘোষণা করে। পর্যটন কেন্দ্র আশুরহাট এখন একটি জনপ্রিয় পর্যটন কেন্দ্র, যেখানে পাখি দেখতে বিভিন্ন জায়গার বহু মানুষ ভিড় করে। স্থানীয় উদ্যোগ পাখি সুরক্ষার জন্য স্থানীয়ভাবে পাহারাদারের ব্যবস্থা করা হয়েছে। তথ্যসূত্র  বিষয়শ্রেণী:শৈলকুপা উপজেলা বিষয়শ্রেণী:ঝিনাইদহ জেলার গ্রাম বিষয়শ্রেণী:বাংলাদেশে গ্রাম
জিয়া মানেক হলেন একজন ভারতীয় অভিনেত্রী। টেলিভিশন জগতে প্রবেশ করার পূর্বে, তিনি ২০১০ সালের হিন্দি কমেডি চলচ্চিত্র না ঘর কে না ঘাট কে-এ একটি ছোট চরিত্রে অভিনয় করেছেন। তিনি স্টার প্লাসে সম্প্রচারিত জনপ্রিয় টেলিভিশন নাটক সাথ নিভানা সাথিয়াতে "গোপি বহু" চরিত্রে অভিনয়ের মাধ্যমে অধিক জনপ্রিয়তা অর্জন করেন। এছাড়াও তিনি সাব টিভিতে সম্প্রচারিত জিনি অর জুজু-এ অভিনয় করেছেন। ২০১২ সালে, তিনি ঝলক দিখলা যার ৫ম আসরে একজন প্রতিযোগী হিসেবে অংশগ্রহণ করেছেন।   জীবনী জিয়া মানেক ১৯৮৬ সালের ১৮ ফেব্রুয়ারি আহমেদাবাদের গুজরাতে জন্মগ্রহণ করেন। তিনি গুজরাতি সম্প্রদায়ের অন্তর্গত।  অভিনয়ের তালিকা চলচ্চিত্র  সাল চলচ্চিত্র চরিত্র ভাষা উল্লেখ ২০১০  না ঘর কে না ঘাট কে  সঙ্কটা প্রসাদ ত্রিপাঠির কন্যা  হিন্দি    টেলিভিশন  সাল অনুষ্ঠান চরিত্র টিভি চ্যানেল মন্তব্য উল্লেখ ২০১০–১২  সাথ নিভানা সাথিয়া  গোপি এহেম মোদী  স্টার প্লাস  পরবর্তীতে তার পরিবর্তে দেভলীনা ভট্টাচার্য এই চরিত্রে অভিনয় করেন   ২০১২  ঝলক দিখলা যা ৫  স্বভূমিকা  কালারস  ২০১২ সালের ১৮ আগস্ট নিষ্কাশিত হন   বালিকা বধু  একটি বিশেষ নৃত্য পরিবেশনায়   না বলে তুম না ম্যায়নে কুছ কাহা  বিশেষ উপস্থিতি   ২০১২–১৪  জিনি অর জুজু  জিনি  সাব টিভি  তিনি এই নাটকটি ছেড়ে দেনপরবর্তীতে তার পরিবর্তে রুবিনা দিলাইক এই চরিত্রে অভিনয় করেন   ২০১৪  আজব গাজব ঘর জামাই  মেনকা  বিগ ম্যাজিক  বিশেষ উপস্থিতি   ২০১৫  বারি দূর সে আয়ে হ্যায়  শান্তি রায়  সাব টিভি  বিশেষ উপস্থিতি     পুরস্কার  সাল পুরস্কার বিভাগ অনুষ্ঠান ফলাফল ২০১৫  কালাকর পুরস্কার  শ্রেষ্ঠ অভিনেত্রী  জিনি অর জুজু    তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:গুজরাতি ব্যক্তি বিষয়শ্রেণী:ঝলক দিখলা যা
এবিসি লাতিন লিপির প্রথম তিন অক্ষর।  এবিসি দ্বারা আরোও বোঝানো যেতে পারে:   সম্প্রচার    আমেরিকান ব্রডকাস্টিং কোম্পানি, একটি মার্কিন বাণিজ্যিক সম্প্রচারকারী  এবিসি রেডিও, আমেরিকান রেডিও নেটওয়ার্কের প্রাক্তন নাম কিউমুলাস মিডিয়া নেটওয়ার্ক  এবিসি রেডিও (বাংলাদেশ), বাংলাদেশের একটি বেসরকারি বাণিজ্যিক এফএম রেডিও স্টেশন।  এবিসি (সংবাদপত্র), স্প্যানীয় দৈনিক সংবাদপত্র  এবিসি (সুইডীয় খবর অনুষ্ঠান), একটি আঞ্চলিক সংবাদ অনুষ্ঠান  এবিসি ডেভেলপমেন্ট কর্পোরেশন, একটি ফিলিপিনো টেলিভিশন কোম্পানি  আসাহি ব্রডকাস্টিং কর্পোরেশন, একটি জাপানি বাণিজ্যিক টেলিভিশন এবং রেডিও স্টেশন  অ্যাসোসিয়েটেড ব্রিটিশ কর্পোরেশন, সাবেক ব্রিটিশ ফিল্ম এবং টেলিভিশন কোম্পানী  অস্ট্রেলিয়ান ব্রডকাস্টিং কর্পোরেশন, অস্ট্রেলিয়ার জাতীয় সরকারী তহবিলে চালিত সম্প্রচারকারী  এবিসি (অস্ট্রেলীয় টিভি চ্যানেল), অস্ট্রেলিয়ান ব্রডকাস্টিং কর্পোরেশনের একটি টিভি চ্যানেল   কোম্পানি   এবিসি স্টোরস (হাওয়াই), হাওয়াই-এর সুবিধাজনক দোকানের একটি চেইন  এবিসি গ্রুপ, একটি ডিপার্টমেন্ট স্টোর  এবিসি শিক্ষা কেন্দ্র, অস্ট্রেলীয় সন্তানের দেখাশোনার করার প্রাক্তন ব্যবসা  চীন কৃষি ব্যাংক, চীন প্রজাতন্ত্রের একটি ব্যাংক  আরব ব্যাংকিং করপোরেশন  এবিসি সিনেমাস, একটি ইউকে সিনেমা চেইন।
ফরচুন (ইংরেজি: Fortune) একটি আন্তর্জাতিক ব্যবসা ভিত্তিক ম্যাগাজিন। এ ম্যাগাজিনটি টাইম ইনকরপোরেশন কর্তৃক প্রকাশিত হয়। ১৯৩০ সালে হ্যানরি লুসি এ ম্যাগাজিনটি চালু করেন। টাইম ইনকরপোরেশন ফরচুন ম্যাগাজিন ছাড়াও টাইম, লাইফ, এবং স্পোর্টস ইলাস্ট্রেটেড ম্যাগাজিন প্রকাশ করে। এওএল ২০০০ সালে টাইম ওয়ার্নারকে অধিগ্রহণ করে।  ফরচুন আরেক ম্যাগাজিন ফোর্বসের প্রতিদ্ধন্ধি ম্যাগাজিন। এ ম্যাগাজিনটি বার্ষিক প্রতিষ্ঠানের আয় অনুযায়ী করা র‍্যাংকিংয়ের জন্য বিশেষ ভাবে পরিচিত। সিএনএনমানি ডট কম ফরচুনের অর্থনীতি বিষয়ক ম্যাগাজিন।   ইতিহাস    ফরচুন তালিকা    তথ্যসূত্র    বহিঃসংযোগ    অফিসিয়াল ওয়েবসাইট  ২০০৮ সালের সেরা ১০০ প্রতিষ্ঠান  ১৯৫৫-২০০৮ সালের ফরচুন ৫০০/১০০০ প্রতিষ্ঠানের তথ্য ডাউনলোড লিংক   ২০০৪ সালে ফরচুন ম্যাগাজিনের কাভার        বিষয়শ্রেণী:মার্কিন যুক্তরাষ্ট্রের ম্যাগাজিন বিষয়শ্রেণী:মার্কিন যুক্তরাষ্ট্রের মাসিক ম্যাগাজিন বিষয়শ্রেণী:ইংরেজি ভাষার ম্যাগাজিন বিষয়শ্রেণী:নিউ ইয়র্ক সিটির ম্যাগাজিন
মার‍্যু (, Мары велаяты) হলো তুর্কমেনিস্তানের একটি প্রশাসনিক বিভাগ। এটি দেশের দক্ষিণ-পূর্বাঞ্চলে আফগানিস্তানের সীমান্ত ঘেঁষে অবস্থিত। এর রাজধানী হল মার‍্যু। এর আয়তন প্রায় ৮৭,১৫০ বর্গ কিলোমিটার এবং জনসংখ্যা প্রায় ১,৪৮০,৪০০ (২০০৫ সালের হিসাব অনুযায়ী)।Statistical Yearbook of Turkmenistan 2000-2004, National Institute of State Statistics and Information of Turkmenistan, Ashgabat, 2005. এর জনসংখ্যার গড় ঘনত্ব প্রতি বর্গ কিলোমিটারে ১৫ জন। তবে সবচেয়ে উন্নত মরুদ্যানের দিকে ঘনত্ব প্রতি বর্গকিলোমিটারে ১৫০-২০০তে পৌঁছায়।  ২০০০ সালে, মার‍্যু অঞ্চলের জনসংখ্যা তুর্কমেনিস্তানের মোট জনসংখ্যার ২৩%। এই জনসংখ্যার ১৯% পেশাজীবী, ২৬% কৃষি উৎপাদনের সাথে যুক্ত (মান অনুসারে) এবং ২১% শিল্প উৎপাদনের সাথে জড়িত।Social-economic situation of Turkmenistan in 2000, National Institute of State Statistics and Information of Turkmenistan, Ashgabat, 2001, pp. 137-138 . এই অঞ্চলের প্রধান শিল্পগুলির মধ্যে প্রাকৃতিক গ্যাস উত্তোলন (আইওলোটান গ্যাস ক্ষেত্র), বিদ্যুৎ উৎপাদন, তৈরি পোশাক, মাদুর বুনন, রাসায়নিক ও খাদ্য শিল্প অন্তর্ভুক্ত। ২০০১ সালে এটি তুর্কমেনিস্তানের মোট বিদ্যুৎ উৎপাদনের ৭৩% এবং প্রাকৃতিক গ্যাস উত্তোলনের ২৬% এখানে সম্পন্ন হয়।  মার‍্যু অঞ্চলে কৃষিক্ষেত্রগুলো কারাকুম খাল থেকে পানি পায়। এই খালটি প্রদেশের মধ্য দিয়ে পূর্ব থেকে পশ্চিমে প্রবাহিত হয় এবং মুরগাব নদীর সাথে মিলিত হয়ে উত্তর-দক্ষিণ দিকে প্রবাহিত হয়ে আফগানিস্তান থেকে প্রদেশে প্রবেশ করে। প্রদেশটির উত্তরের অংশটি মধ্য এশীয় দক্ষিণ মরুভূমি বাস্তুতন্ত্রের মধ্যে অবস্থিত। এই প্রদেশের দক্ষিণাঞ্চলটি পেস্তা এবং মরুভূমির স্যাভানা অঞ্চলে অবস্থিত, বিশ্ব বন্যজীব তহবিল মাধ্যমে বাখখিজ-কারাবিলকে আধা-মরুভূমি হিসাবে শ্রেণিবদ্ধ করা হয়েছে।  মার‍্যু প্রদেশের মূল প্রত্নতাত্ত্বিক আকর্ষণ প্রাচীন মার্ভ, যা ইউনেস্কোর বিশ্ব ঐতিহ্য স্থান হিসেবে স্বীকৃতি পেয়েছে। এটি প্রাচীন রেশম পথের অন্যতম রক্ষিত মরুশহরগুলির মধ্যে একটি।Bonneville, Patrick and Hemono, Philippe. 2006. The World Heritage. Bonneville Connection, Quebec  মার‍্যু হলো মার‍্যু অঞ্চলের রাজধানী। এটি কারাকুম খালের কাছে মুরগাব নদীর সংযোগস্থলে অবস্থিত। অন্যান্য প্রধান শহরগুলি হলো আফগানিস্তানের সীমান্তবর্তী বারামালি (), ইয়োলোতেন (Iolotan, ), এবং সেরেহাবাত (, পূর্বে , )।   জেলা শহর  ২০১৭ সালের ১লা জানুয়ারির হিসাবে, মার‍্যু প্রদেশ (Mary welaýaty) ১১ টি জেলায় () বিভক্ত: This document is reproduced online at https://wiki.openstreetmap.org/wiki/Districts_in_Turkmenistan.   বারামালি জেলা  গারাগুম জেলা  মার‍্যু জেলা  মুরগাপ জেলা  ওগুজান জেলা  সাকারেজে জেলা  সেরেটাবাত জেলা (পূর্বে গুগা বা কুয়েকা)  তাগাতবাজার জেলা  তারকমেঙ্গালা জেলা  ওয়েকিলবাজার জেলা  ইলুয়েটেন জেলা ২০১৭ সালের ১লা জানুয়ারির হিসাবে, প্রদেশটিতে 8টি শহর (города or şäherler), ১৪টি নগর(посёлки or şäherçeler), ১৪৩টি গ্রামীণ বা গ্রাম পরিষদ (сельские советы or geňeşlikler) এবং ৩২৯টি গ্রাম (села, сельские населенные пункты or obalar) অন্তর্ভুক্ত।।   শহর:  বারামালি  মার‍্যু  মুরগাপ  সাকারেজ  লিয়াটিক  সেরেটাবাত (পূর্বে গুগা বা কুয়েকা)  তারকমেঙ্গালা  ইলোটিন   আরো দেখুন  আহাল প্রদেশ   তথ্যসূত্র    বহিঃসংযোগ   ওপেনস্ট্রিটম্যাপ উইকি: মার‍্যু প্রদেশ  ওপেনস্ট্রিটম্যাপ উইকি: তুর্কমেনিস্তানের জেলাসমূহ  বিষয়শ্রেণী:মার‍্যু অঞ্চল বিষয়শ্রেণী:তুর্কমেনিস্তানের বিভাগ বিষয়শ্রেণী:খোরাসান
অ্যাস্ট্রো বয় ২০০৪ সালের ভিডিও গেম। যেটি অ্যাস্ট্রো বয় নামক ২০০৩ সিরিজে ওপর ভিত্তি করে। এই ভিডিও গেমটি ২৩ ফেব্রুয়ারি, ২০০৪ মুক্তি লাভ করে।  বিষয়শ্রেণী:অ্যাস্ট্রো বয় বিষয়শ্রেণী:ভিডিও গেম বিষয়শ্রেণী:অ্যাস্ট্রো বয়ের ভিডিও গেম বিষয়শ্রেণী:২০০৪ সালের ভিডিও গেম বিষয়শ্রেণী:প্লেট স্টেশন ২ বিষয়শ্রেণী:ইউজি নাকা ভিডিও গেম বিষয়শ্রেণী:২০০৪-এর ভিডিও গেম বিষয়শ্রেণী:একক খেলোয়াড় ভিডিও গেম
তাজা পীর মসজিদ () আজারবাইজানের বাকু শহরে অবস্থিত একটি শিয়া মুসলিম মসজিদ। মসজিদের নির্মাণ কাজ শুরু হয় ১৯০৫ সালে এবং শেষ হয় ১৯১৪ সালে। এই প্রকল্পের ভাবনা ও অর্থায়ন করেন আজারবাইজানি দানবিরা নাবাত খানুম আশুরবেইভা।   ইতিহাস  এই ধর্মীয় স্থানটির ইতিহাস ১৪শ ও ১৫শ শতকে শুরু হয়, যখন এটি একটি মাজার হিসেবে গঠিত হয়। এটি ছিল ইসলামী পণ্ডিত ও সাধু আবু সেয়িদ আব্দুল্লার কবর। এই স্থানটিকে স্থানীয়ভাবে “খালফাদাম” নামে ডাকা হতো। কালের পরিক্রমায় এই মাজার ধ্বংসের মুখে পড়ে, তবে বাকুর অভিজাত শ্রেণিসহ স্থানীয় জনগণ তা বারবার পুনঃস্থাপন করেন।  ১৮১৭ সালে, হুসেইনগুলু খানের জামাতা কাসিম বেই এই মসজিদের পুনঃসংস্কারের জন্য অর্থ প্রদান করেন। মূল নির্মাণ কাজ শুরু হয় ২০শ শতকের গোড়ায়, কারিগর কারবালাই আহমদের তত্ত্বাবধানে এবং পরবর্তীতে বিখ্যাত স্থপতি জিভার বেই আহমদবেইভর পরিচালনায় তা শেষ হয় ১৯১৪ সালে। মসজিদটি পূর্ববর্তী মাজারের উপরেই নির্মিত হয়।  তৎকালীন রাজনৈতিক ও আর্থিক জটিলতার কারণে নির্মাণ কাজ প্রায় নয় বছর ধরে চলে। ১৯১১ সালের বলকান যুদ্ধের সময় জারবাদী রাশিয়া মুসলিম ধনীদের ওসমানীয়দের সহায়তা করার আশঙ্কায় বাকুর ব্যাংকিং কার্যক্রম কঠোরভাবে নিয়ন্ত্রণ করত। ফলে মসজিদের জন্য ব্যয় নির্ধারণ করতে হলে কর্তৃপক্ষের অনুমতি লাগত।  আজারবাইজানি শিল্পপতি ও দানবীর হাজি জেইনালাবদিন তাগিয়েভ-ও নির্মাণকাজে সক্রিয় ভূমিকা পালন করেন।  তবে উদ্বোধনের তিন বছরের মধ্যেই, অক্টোবর বিপ্লবের (১৯১৭) কারণে মসজিদটি বন্ধ করে দেওয়া হয়। পরবর্তী কয়েক দশক এটি চলচ্চিত্র হল ও গোডাউন হিসেবে ব্যবহৃত হয়। ১৯৪৩ সাল থেকে এটি আবার মসজিদ হিসেবে ব্যবহৃত হচ্ছে। বর্তমানে এই মসজিদের আখুন্দ হলেন ককেশাসের গ্র্যান্ড মুফতি আল্লাহশুকুর পাশাজাদে।   স্থাপত্য  thumb|১৯৯৭ সালের আজারবাইজানি ডাকটিকিটে তাজা পীর মসজিদ তাজা পীর মসজিদ ছিল বাকু শহরে প্রথম ধর্মীয় স্থাপনা যেখানে সাদা পাথর ব্যবহৃত হয়। স্থপতি জিভার বেই আহমদবেইভ ইসলামী স্থাপত্যশৈলী অনুযায়ী এর অভ্যন্তর গঠন করেন। মসজিদের সামনের অংশে রয়েছে প্রবেশদ্বার ও দু’পাশে উঠে থাকা মিনার। এর ১৯.৬ মিটার আয়তাকার নামাজ কক্ষে বিশাল গম্বুজ রয়েছে। ভেতরের অলংকরণে স্থানীয় শিল্পরীতির পাশাপাশি কোরআনের আয়াতসহ আরবি ক্যালিগ্রাফি ব্যবহার করা হয়েছে।  ২০০৬ থেকে ২০০৯ সালের মধ্যে মসজিদটির পুরাতন অংশসমূহ সংস্কার করা হয় এবং সেখানে আধুনিক বায়ুচলাচল ব্যবস্থা স্থাপন করা হয়। মেঝেতে এমন নামাজগাহ কার্পেট বসানো হয় যেখানে একসঙ্গে ৭২০ জন উপাসক নামাজ আদায় করতে পারেন।  মসজিদের মিহরাব ও গম্বুজ মার্বেল দ্বারা নির্মিত এবং মিনার ও বিভিন্ন লেবেল সোনায় আবৃত। গম্বুজে ছয়বার লেখা হয়েছে লা ইলাহা ইল্লাল্লাহ, যা গিজিলগায়া পাথরে খোদিত।   আরও দেখুন    আজারবাইজানে ইসলাম  আজারবাইজানের মসজিদ তালিকা  বাকুর মসজিদ তালিকা   তথ্যসূত্র   বিষয়শ্রেণী:বাকুর মসজিদ বিষয়শ্রেণী:১৯১৪-এ সম্পন্ন মসজিদ বিষয়শ্রেণী:আজারবাইজানের মসজিদ বিষয়শ্রেণী:১৯১৪-এ ইউরোপে প্রতিষ্ঠিত বিষয়শ্রেণী:আজারবাইজানের শিয়া মসজিদ
স্যালি ম্যাকেঞ্জি (জন্ম ৮ ফেব্রুয়ারী ১৯৫৫) এছাড়াও স্যালি ম্যাকেঞ্জি হিসাবে কৃতিত্বপূর্ণ, একজন অস্ট্রেলীয় অভিনেত্রী, পরিচালক, নাট্যকার এবং চিত্রনাট্যকার। তিনি ১৯৭৭ সালে অস্ট্রেলিয়ার মর্যাদাপূর্ণ ন্যাশনাল ইনস্টিটিউট অফ ড্রামাটিক আর্ট থেকে স্নাতক হন।  পরে তিনি কুইন্সল্যান্ড ইউনিভার্সিটি অফ টেকনোলজি থেকে ফাইন আর্টসে স্নাতকোত্তর ডিগ্রি অর্জন করেন।    তথ্যসূত্র    বহিঃসংযোগ      theCoalface Official Website  বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় মঞ্চ অভিনেত্রী বিষয়শ্রেণী:অস্ট্রেলীয় টেলিভিশন অভিনেত্রী বিষয়শ্রেণী:২১শ শতাব্দীর অস্ট্রেলীয় অভিনেত্রী বিষয়শ্রেণী:২০শ শতাব্দীর অস্ট্রেলীয় অভিনেত্রী বিষয়শ্রেণী:ন্যাশনাল ইনস্টিটিউট অব ড্রামাটিক আর্টের প্রাক্তন শিক্ষার্থী বিষয়শ্রেণী:অস্ট্রেলীয় নারী নাট্যকার
এটি ২০০২ থেকে দক্ষিণ আফ্রিকার টেলিভিশন সম্পর্কিত ঘটনাগুলির একটি তালিকা।   ঘটনা   মার্চ - পপ আইডলের দক্ষিণ আফ্রিকান সংস্করণ এম-নেট -এ আত্মপ্রকাশ করে।  ১৭ জুন - হেইঞ্জ উইঙ্কলার আইডলস দক্ষিণ আফ্রিকার প্রথম সিজন জিতেছেন।  জুন - হেইঞ্জ উইঙ্কলারের প্রথম একক, "ওয়ান্স ইন এ লাইফটাইম" এর প্রকাশের তারিখ।  ৩০ জুন - বিল ফ্লিন সেলিব্রিটি বিগ ব্রাদারের বিজয়ী নির্বাচিত হন।  ১৩ অক্টোবর - রিচার্ড কাউড বিগ ব্রাদারের দ্বিতীয় সিজন জিতেছেন।   আত্মপ্রকাশ    ঘরোয়া    মার্চ - আইডলস দক্ষিণ আফ্রিকা ( এম-নেট ) (2002-বর্তমান)   আন্তর্জাতিক     ল্যাম্পিজ (এম-নেট)   অ্যাঞ্জেলিনা ব্যালেরিনা (টিভি সিরিজ) (এম-নেট)   আমাদের গোপন জীবন (এম-নেট)   মার্লিন দ্য ম্যাজিকাল পপি (এম-নেট)   মিমি সম্পর্কে কি? (এম-নেট)   ট্রেসি ম্যাকবিন (এম-নেট)   কিম পসিবল (SABC1)   মেডাবটস (SABC2)   ড্রাগন বল জি (SABC2)   টিমো সুপ্রিমো (SABC1)   বিল এবং বেন (এম-নেট)   জেটা প্রোজেক্ট (এম-নেট)   আউটরাইডার (টিভি সজেচ (এম-নেট)   লিজি ম্যাকগুয়ার (এম-নেট)   নেটওয়ার্ক অধিভুক্তি পরিবর্তন  দেখায় থেকে সরানো সরানো /  বাবর KT.V. বিশ্ব এম-নেট বব দ্য বিল্ডার SABC2 বুকমাইস বপ টিভিব্রাদার্স ফ্লুব ই.টিভি গরু এবং মুরগি এম-নেট /  মোনা ভ্যাম্পায়ার KT.V. বিশ্ব বিল এবং বেন   টেলিভিশনের অনুষ্ঠানগুলো    ১৯৮০ এর দশক    গুড মর্নিং দক্ষিণ আফ্রিকা (1985-বর্তমান)  কার্টে ব্লাঞ্চ (1988-বর্তমান)   ১৯৯০ এর দশক    শীর্ষ বিলিং (১৯৯২-বর্তমান)  প্রজন্ম (১৯৯৪-বর্তমান)  ইসিডিঙ্গো (১৯৯৮-বর্তমান)  যারা একটি ধনকুবের হতে চায়? (১৯৯৯-২০০৫)   সর্বশেষ   বড় ভাই ( ২০০১-২০০২, ২০১৪-বর্তমান)   আরো দেখুন   ২০০২ দক্ষিণ আফ্রিকায়  বিষয়শ্রেণী:২০০২-এ দক্ষিণ আফ্রিকার টেলিভিশন
নেনি ছিলেন মিশরের ত্রয়োদশ রাজবংশের একজন প্রাচীন মিশরীয় রানী। তিনি রাজা তৃতীয় সোবেখোতেপের স্ত্রী এবং তার দুই কন্যা ইউহেতিবু ফেন্দি এবং দেদেতানকেতের মা ছিলেন। নেনির জন্য প্রত্যয়িত একমাত্র উপাধি হল রাজার স্ত্রী, ঐ সময়ের রানীদের নিয়মিত উপাধি। তার সম্পর্কে আর বেশি কিছু জানা যায়নি। তার সেবিকাদের দ্বারা একটি ফলক স্থাপন করা হয়েছে যা প্রমাণ করে যে নেনির নিজস্ব সম্পত্তি ছিল। K.S.B. Ryholt, The Political Situation in Egypt during the Second Intermediate Period, c.1800-1550 BC, (Carsten Niebuhr Institute Publications, vol. 20. Copenhagen: Museum Tusculanum Press, 1997), , p. 224   তথ্যসূত্র   বিষয়শ্রেণী:মিশরের ত্রয়োদশ রাজবংশের রানী সহধর্মিণী বিষয়শ্রেণী:খ্রিস্টপূর্ব ১৮শ শতাব্দীর নারী
ডুমুরের ফুল সুভাষ দত্ত পরিচালিত বাংলাদেশি বাংলা ভাষার একটি শিশুতোষ চলচ্চিত্র। এটি সাহিত্যিক আশরাফ সিদ্দিকীর গলির ধারের ছেলেটি নামক গল্প অবলম্বনে নির্মিত হয়েছে। এতে মূল চরিত্রে অভিনয় করেছেন ববিতা, ইলিয়াস কাঞ্চন, শাকিল, সৈয়দ হাসান ইমাম, সিরাজুল ইসলাম প্রমুখ। চলচ্চিত্রটি ১৯৭৯ সালে প্রদত্ত জাতীয় চলচ্চিত্র পুরস্কার-এ তিনটি বিভাগে পুরস্কার অর্জন করে।   অভিনয়শিল্পী   ববিতা - নার্স  ইলিয়াস কাঞ্চন  শাকিল - লাডু  সৈয়দ হাসান ইমাম  সিরাজুল ইসলাম   সঙ্গীত  চলচ্চিত্রটির সঙ্গীত পরিচালনা করেছেন আজাদ রহমান এবং গীত রচনা করেছেন গাজী মাজহারুল আনোয়ার।   পুরস্কার  জাতীয় চলচ্চিত্র পুরস্কার  বিজয়ী: শ্রেষ্ঠ শিশুশিল্পী - শাকিল  বিজয়ী: শ্রেষ্ঠ সম্পাদক - নুরুন্নবী  বিজয়ী: শ্রেষ্ঠ শিল্প নির্দেশক - মহিউদ্দিন ফারুক   আরও দেখুন   জাতীয় চলচ্চিত্র পুরস্কার  সুভাষ দত্ত   তথ্যসূত্র   বিষয়শ্রেণী:১৯৭৮-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী শিশুতোষ চলচ্চিত্র বিষয়শ্রেণী:জাতীয় চলচ্চিত্র পুরস্কারপ্রাপ্ত চলচ্চিত্র
থাম্ব| এভেরন, ফ্রান্সের কাঁচা দুধ কাঁচা দুধ বা অপাস্তুরিত দুধ হল এমন দুধ যা পাস্তুরিত করা হয়নি, একটি প্রক্রিয়া যাতে সংক্রামক জীবাণু মেরে ফেলার জন্য তরলকে গরম করা হয় এবং শেলফ লাইফ বাড়ানো হয়।   কাঁচা দুধের প্রবক্তারা ভাল স্বাদ, ভাল পুষ্টি, স্বাস্থ্যকর ইমিউন সিস্টেম তৈরিতে অবদান এবং অ্যালার্জি থেকে সুরক্ষা সহ সেবনের জন্য অসংখ্য অনুমিত সুবিধার কথা বলেন।  যাইহোক, সেবনের কোন সুস্পষ্ট সুবিধা পাওয়া যায় নি, এবং চিকিত্সক সম্প্রদায় নোট করে যে এই পণ্যগুলি থেকে বিপজ্জনক দুধবাহিত রোগে আক্রান্ত হওয়ার ঝুঁকি বাড়ায়।  এই বর্ধিত ঝুঁকির যথেষ্ট প্রমাণ, কোন সুস্পষ্ট সুবিধার অভাবের সাথে মিলিত হয়েছে। সারা বিশ্বের বিভিন্ন দেশ হয় কাঁচা দুধ বিক্রি নিষিদ্ধ করে বা বিক্রি করার সময় প্যাকেজিংয়ে সতর্কীকরণ লেবেল আবশ্যক করে।  যে দেশে এটি বিক্রয়ের জন্য উপলব্ধ, সেখানে এর প্রাপ্যতা এবং বিক্রয়ের আশেপাশে প্রবিধান পরিবর্তিত হয়। ইউরোপীয় ইউনিয়নের সদস্য রাষ্ট্রগুলি কাঁচা দুধ বিক্রি নিষিদ্ধ বা সীমাবদ্ধ করতে পারে, তবে এটি সম্পূর্ণরূপে নিষিদ্ধ নয়; কিছু সদস্য রাষ্ট্রে, ভেন্ডিং মেশিনের মাধ্যমে কাঁচা দুধ বিক্রির অনুমতি দেওয়া হয়, যদিও প্যাকেজিং করা দুধ সাধারণত ভোক্তাদের খাওয়ার আগে ফুটিয়ে নেওয়ার নির্দেশ দেয়।  মার্কিন যুক্তরাষ্ট্রে, কিছু ডেইরি নিম্ন-তাপমাত্রার ভ্যাট পাস্তুরাইজেশন গ্রহণ করেছে, যা তারা বলে যে কাঁচা দুধের মতো একটি পণ্য তৈরি করে।   আরো দেখুন    অন্ত্রিক অণুজীব  চিকিৎসাবৈজ্ঞানিক নীতিশাস্ত্র  হাইজিন হাইপোথিসিস  কাঁচা খাদ্যবাদ  শিশুর খাদ্য নিরাপত্তা   তথ্যসূত্র    বহিঃসংযোগ    নিউ ইয়র্ক টাইমস: এই দুধ কি বৈধ হওয়া উচিত?  সিডিসি: স্বাস্থ্য ঝুঁকি এখনও কালো এবং সাদা  ফ্লোরিডা স্বাস্থ্য বিভাগের কাঁচা দুধ খাওয়ার ঝুঁকি  এফডিএ: কাঁচা দুধ প্রশ্ন ও উত্তর  এফডিএ: কাঁচা দুধের বিপদ  বিষয়শ্রেণী:ভিডিও ক্লিপযুক্ত নিবন্ধ বিষয়শ্রেণী:দুধ বিষয়শ্রেণী:কাঁচা খাবার